**Pamokos tema:** (Ne) virtualaus pažintinio tako kūrimas.

**Tikslas:** Sukurti pažintinį taką.

Pamoka vyksta Cedrono aukštupyje. Pažintinio tako kūrimo pradžia – Didlaukio g. 84, miškelio teritorija tarp Baltupių ir Fabijoniškių mikrorajonų. Ši teritorija – dalis Cedrono upelio kraštovaizdžio draustinio. Jame saugomas gilus Cedrono slėnis su upelio šlaituose esančiomis pievomis ir pavieniais ąžuolais. Teritorija pasižymi smarkiai banguotu paviršiumi.

Mokinių komandos pasiskirsto atsakomybėmis (fotografavimas, keltąsos fiksavimas, objektų atrinkimas ir apibūdinimas, išmaniųjų programėlių naudojimas, darbo pristatymas klasės draugams ir kt), keliauja miškelio takeliais, atlieka pirminį teritorijos tyrimą ir ieško būsimų pažintinio takos stotelių vietų. Būsimo pažintinio tako ilgis – nuo 0,5 km iki 1 km., planuojamų stotelių skaičius – 5-7. Kuriamas takas gali būti radialinis arba linijinis. Stotelių tematika įvairi: gamtinė, kultūrinė, ekologinė. Stoteles mokiniams rekomenduojama fiksuoti išskirtinėse ir ypatingose vietose: tai gali būti paviršiaus reljefo įdomybė, paukščių stebėjimo vieta, hidroobjektas, augalų pažinimo salelė, urbanistinė stotelė, poilsio ar mankštos vietelė, o gal fotomedžioklei skirta aikštelė. Mokiniai užsiėmimo metu naudojasi išmaniosiomis programėlėmis (pvz., Komoot, Lens, Merlin Bird ID ir kt.). Išmaniojoje programėlėje „Komoot“ mokiniai fiksuoja pažintinio tako keltąsą, sužymi taškus – stoteles.

Atliekamą darbą mokiniai gali fiksuoti ir juodraštyje/užduočių lape.

Kuriamo pažintinio tako stotelių lapas:

|  |  |  |
| --- | --- | --- |
| Stotelė/pavadinimas | Kodėl siūlome šioje vietoje įkurti stotelę? | Pastabos |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Sukurtu (ne) virtualiu pažintiniu taku komandos praveda klasės draugus ir jiems jį pristato.

Refleksija. Kiekvienas mokinys 2-3 sakiniais apibūdina, ką išsineša iš šios pamokos.